Document ID: /roh_data/filtered/Bilingualer_Corpus_interleaved-it-rm.jsonl.gz/1472

This is a text translated from Italian to Rumantsch Grischun.
Vengono armonizzati i registri degli abitanti

I registri degli abitanti dei comuni vengono uniformati anche nei Grigioni. A questo scopo il Governo grigionese ha emanato disposizioni transitorie per l'esecuzione della legge federale sull'armonizzazione dei registri che entrano in vigore il 1° ottobre 2008.

Il progetto dell'armonizzazione dei registri è stato avviato dalla Confederazione e prevede l'uniformazione dei registri degli abitanti nei Cantoni e nei comuni, nonché dei registri di persone della Confederazione, nel settore dello stato civile, degli stranieri e dei rifugiati. I diversi registri vengono resi comparabili a livello nazionale per quanto concerne contenuto, nomenclatura e aggiornamento, e preparati per la trasmissione elettronica standardizzata dei dati. Tali rilevamenti automatizzati costituiscono una componente essenziale del nuovo sistema di censimento della popolazione.

Le disposizioni transitorie emanate dal Governo disciplinano a livello di ordinanza i lavori di attuazione per l'armonizzazione dei registri nei Grigioni. Questi lavori devono permettere ai comuni di attuare l'armonizzazione in modo efficiente e mirato. Tra l'altro, vengono disciplinati concretamente la tenuta del registro degli abitanti da parte dei comuni, nonché l'allacciamento alla piattaforma informatica e di comunicazione centrale della Confederazione

Sedex. Per questo allacciamento, i comuni devono di principio acquistare entro fine 2008 un software compatibile.

Le disposizioni transitorie stabiliscono inoltre come vada corretto il registro federale degli edifici e delle abitazioni (REA), affinché possa essere tenuto un registro degli oggetti aggiornato. Per i comuni esiste ora anche la possibilità di introdurre una numerazione ufficiale delle abitazioni. Le disposizioni transitorie disciplinano infine la trasmissione generale e lo scambio dei dati, nonché la ripresa nei registri dei nuovi numeri d'assicurato AVS. Per sostenere i comuni nei compiti di attuazione, nel Cantone dei Grigioni è stato creato un Servizio per l'armonizzazione dei registri, insediato presso il Dipartimento dell'economia pubblica e socialità.

Posta in vigore la legge sulla protezione dei dati riveduta

Il Governo grigionese ha posto in vigore la revisione parziale della legge cantonale sulla protezione dei dati con effetto al 1° ottobre 2008. Il Gran Consiglio aveva approvato la revisione parziale il 31 agosto 2006, nell'ambito dell'ottimizzazione dell'organizzazione giudiziaria cantonale. Contro questa revisione non è stato lanciato alcun referendum.

La revisione parziale della legge sulla protezione dei dati si limita agli adeguamenti assolutamente necessari agli Accordi di Schengen/Dublino, che richiedono fra l'altro che la regolamentazione legale debba valere per tutti i trattamenti di dati effettuati da organi cantonali e comunali. Inoltre, la persona che ha subito una violazione dei propri diritti in seguito al trattamento dei suoi dati deve potersi rivolgere a un'autorità giudiziaria. A titolo di novità, anche all'autorità di vigilanza spetta un diritto di ricorso.

Il Governo è favorevole alla revisione parziale della legge federale sulla navigazione aerea

Il Governo grigionese è sostanzialmente favorevole alla revisione parziale della legge federale sulla navigazione aerea proposta dalla Confederazione. Nella sua presa di posizione pone l'accento sulla regolamentazione proposta secondo la quale in futuro sarà consentita, in misura limitata, la costruzione di edifici e impianti presso aree d'atterraggio fuori dagli aerodromi autorizzati. Per i Grigioni, Cantone di montagna, questa possibilità è importante appunto per lo sfruttamento dei boschi. Il Governo chiede pertanto che ci si attenga a questa soluzione.

Vengono invece rifiutate l'introduzione di una tassa di vigilanza, nonché la nuova regolamentazione dei costi per la sicurezza aerea. Il Governo teme importanti conseguenze per gli aerodromi regionali interessati e per i loro utenti. Poiché numerose questioni sono ancora aperte, il Governo chiede che la nuova regolamentazione delle tasse per la sicurezza aerea venga rinviata alla prossima revisione.

Viene approvata la revisione della legge federale contro la concorrenza sleale

Il Governo grigionese sostiene la prevista revisione della legge federale contro la concorrenza sleale. La proposta mira a una migliore protezione contro truffe degli annuari, sistemi piramidali e condizioni commerciali generali abusive. A titolo di novità si intende ampliare anche il diritto della Confederazione di proporre un'azione e creare le basi legali della collaborazione con autorità di vigilanza straniere per la lotta a metodi commerciali sleali transfrontalieri. Nella sua presa di posizione, il Governo invita la Confederazione a verificare se non vi sia un bisogno d'azione supplementare per la lotta ad altre pratiche sleali.

Il Governo è favorevole a una maggiore protezione delle riserve d'uccelli acquatici e migratori

Il Governo grigionese sostiene gli sforzi della Confederazione per inserire otto ulteriori aree nell'inventario delle riserve d'importanza nazionale d'uccelli acquatici e migratori. A titolo di novità, nelle riserve deve venire rafforzata anche la protezione da disturbi arrecati dal crescente utilizzo nel tempo libero.

La Confederazione ha finora delimitato 28 riserve per la protezione d'uccelli acquatici e palustri, migratori o indigeni in Svizzera. Come scrive il Governo nella sua presa di posizione sulla revisione parziale dell'ordinanza del Consiglio federale sulle riserve d'importanza internazionale e nazionale d'uccelli acquatici e migratori, le otto nuove riserve previste non toccano i Grigioni.

Dai comuni e dalle regioni

Grono:

la revisione parziale dello Statuto organico, decisa in occasione della votazione alle urne del Comune di Grono del 22 giugno 2008, viene approvata.

Grigioni settentrionale:

la modifica del piano direttore regionale "Deposito materiale Schanfigg", decisa il 6 novembre 2007 dalla corporazione regionale del Grigioni settentrionale, viene approvata con condizioni e viene dichiarata vincolante per le autorità cantonali.

Engadina Bassa:

il piano direttore regionale "Estrazione di materiali e gestione dei rifiuti" deciso dalla Regione Engadina Bassa il 14 febbraio 2008 viene approvato e viene dichiarato vincolante per le autorità cantonali.

Samnaun:

il Governo approva il contratto tra il Cantone dei Grigioni e il Comune di Samnaun concernente l'assunzione di compiti di polizia comunale da parte della Polizia cantonale dei Grigioni. I posti supplementari verranno finanziati dal Comune.

Sussidi cantonali a favore di diverse istituzioni

Progetto "SIKART FUTURE 2008-2011": il progetto "SIKART FUTURE 2008-2011" viene sostenuto con un sussidio di 10'868 franchi. Il progetto prevede una sistemazione del vocabolario artistico online dell'Istituto svizzero di studi d'arte.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 25.09.2008

Ils registers d'abitantas e d'abitants vegnan armonisads

Ils registers d'abitantas e d'abitants da las vischnancas vegnan unifitgads er en il Grischun. Per quest intent ha la regenza grischuna relaschà disposiziuns transitoricas per l'execuziun da la lescha federala davart l'armonisaziun dals registers. Quellas entran en vigur il 1. d'october 2008.

Il project da l'armonisaziun dals registers è vegnì inizià da la confederaziun. I sa tracta d'unifitgar ils registers d'abitantas e d'abitants en ils chantuns ed en las vischnancas sco er ils registers da persunas da la confederaziun en il sectur dal stadi civil, da las persunas estras sco er da las fugitivas e dals fugitivs. Ils differents registers vegnan midads uschia ch'els pon vegnir cumparegliads en l'entira Svizra areguard il cuntegn, areguard la nomenclatura ed areguard l'actualitad e ch'els pon vegnir preparads per la transmissiun electronica standardisada da datas. Talas retschertgas automatisadas èn ina part fundamentala dal nov sistem da dumbrar la populaziun.

Las disposiziuns transitoricas ch'èn vegnidas relaschadas da la regenza reglan - sin il stgalim da l'ordinaziun - las lavurs da realisaziun da l'armonisaziun dals registers. Ellas duain dar la pussaivladad a las vischnancas da realisar l'armonisaziun en moda effizienta e raschunaivla. Concretamain vegnan regladas tranter auter la gestiun dals registers d'abitantas e d'abitants tras las vischnancas sco er la colliaziun a la plattafurma centrala d'informatica e da communicaziun da la confederaziun SEDEX. Per questa colliaziun ston las vischnancas cumprar da princip fin la fin da l'onn 2008 ina software adattada.

Ultra da quai fixeschan las disposiziuns transitoricas, co ch'il register federal dals edifizis e da las abitaziuns (REA) sto vegnir rectifitgà per pudair manar in register actual dals objects. Da nov han las vischnancas er la pussaivladad d'introducir ina numeraziun uffiziala da las abitaziuns. La finala reglan las disposiziuns transitoricas la transmissiun generala da datas ed il barat da datas sco er l'integraziun dal nov numer d'assicuranza da la AVS en ils registers. Per sustegnair las vischnancas tar lur lavurs da realisaziun ha il chantun Grischun stgaffì in post spezialisà per l'armonisaziun dals registers, e quai tar il departament d'economia publica e fatgs socials.

Mess en vigur la revisiun da la lescha davart la protecziun da datas

La regenza grischuna ha mess en vigur per il 1. d'october 2008 la revisiun parziala da la lescha chantunala davart la protecziun da datas. Il cussegl grond aveva approvà questa revisiun parziala ils 31 d'avust 2006 en il rom da l'optimaziun da l'organisaziun giudiziala chantunala. Cunter questa revisiun parziala n'eri betg vegnì fatg in referendum.

La revisiun parziala da la lescha davart la protecziun da datas sa restrenscha a quellas adattaziuns a las cunvegnas da Schengen/Dublin, las qualas èn absolutamain necessarias. Quellas pretendan tranter auter che la regulaziun legala haja da valair per tut las elavuraziuns da datas che vegnan fatgas dad organs chantunals e communals. En cas ch'ils dretgs d'ina persuna vegnan violads tras in'elavuraziun da sias datas, sto questa persuna plinavant pudair sa volver cun in med legal ad ina instanza giudiziala. Da nov ha er l'autoritad da surveglianza il dretg da far recurs.

La regenza beneventa la revisiun parziala da la lescha federala davart l'aviatica

La revisiun parziala da la lescha federala davart l'aviatica, che vegn proponida da la confederaziun, vegn da princip beneventada da la regenza grischuna. En sia resposta da consultaziun suttastritga ella la regulaziun proponida, tenor la quala i dastgan vegnir construids en l'avegnir - en ina dimensiun limitada - edifizis e stabiliments tar plazzas externas d'atterrament. Per il chantun muntagnard Grischun ha questa pussaivladad cunzunt ina impurtanza per la cultivaziun dal guaud. La regenza pretenda che questa soluziun stoppia perquai vegnir mantegnida.

Percunter vegnan refusadas l'introducziun d'ina taxa da surveglianza sco er la nova regulaziun dals custs per la segirezza da sgol. Qua tema la regenza che quai haja consequenzas decisivas per las plazzas aviaticas regiunalas pertutgadas sco er per lur utilisadras e per lur utilisaders. Perquai ch'i sajan anc avertas numerusas dumondas, propona la regenza da spustar la nova regulaziun da las taxas per la segirezza da sgol sin la proxima revisiun.

La revisiun da la lescha federala davart la concurrenza illoiala vegn beneventada

La regenza grischuna sustegna la revisiun planisada da la lescha federala davart la concurrenza illoiala. Il project vul ina meglra protecziun cunter l'engion da cudeschs d'adressas, cunter sistems da lavina e cunter cundiziuns generalas da fatschenta abusivas. Da nov duain er ils dretgs da la confederaziun da purtar plant vegnir extendids, ed i duai vegnir stgaffida la basa legala per la collavuraziun cun autoritads da surveglianza estras per cumbatter metodas da fatschenta illoialas transcunfinalas. En sia resposta da consultaziun supplitgescha la regenza la confederaziun d'examinar, sch'i na dettia betg anc in ulteriur basegn d'agir en il cumbat cunter cumportaments da fatschenta illoials.

La regenza vul ina meglra protecziun dals reservats d'utschels da l'aua e d'utschels migrants

La regenza grischuna sustegna las stentas da la confederaziun d'integrar otg territoris supplementars en l'inventari dals reservats d'utschels da l'aua e d'utschels migrants d'impurtanza naziunala. Da nov duai er vegnir rinforzada en ils reservats la protecziun cunter disturbis tras il diever da temp liber che vegn pli e pli grond.

Fin ussa ha la confederaziun determinà 28 tals reservats per la protecziun dals utschels migrants sco er dals utschels da l'aua e da palì che vivan en Svizra. Sco che la regenza scriva en sia resposta da consultaziun tar la revisiun parziala da l'ordinaziun davart ils reservats d'utschels da l'aua e d'utschels migrants d'impurtanza internaziunala e naziunala, na tangheschan ils otg novs reservats previs betg il Grischun.

Da vischnancas e da regiuns

Grono:

La revisiun parziala da la constituziun communala da la vischnanca da Grono, ch'è vegnida concludida a chaschun da la votaziun a l'urna dals 22 da zercladur 2008, vegn approvada.

Grischun dal nord:

La midada dal plan directiv regiunal "Deposit da material Scanvetg", ch'è vegnida concludida da la corporaziun regiunala dal Grischun dal nord ils 6 da november 2007, vegn approvada cun cundiziuns e declerada sco lianta per las autoritads chantunalas.

Engiadina bassa:

Il plan directiv regiunal "Explotaziun da material e gestiun da ruments", ch'è vegnì concludì da la regiun d'Engiadina bassa ils 14 da favrer 2008, vegn approvà e declerà sco liant per las autoritads chantunalas

Samignun:

La regenza approvescha il contract tranter il chantun Grischun e la vischnanca da Samignun per laschar surpigliar la polizia chantunala dal Grischun incumbensas da la polizia communala. La plazza supplementara vegn finanziada da la vischnanca.

Contribuziuns chantunalas a differentas instituziuns

Project "SIKART FUTURE 2008-2011": Il project "SIKART FUTURE 2008-2011" vegn sustegnì cun ina contribuziun da 10'868 francs. Quest project prevesa da cumplettar il lexicon biografic d'artistas e d'artists che vegn mess a disposiziun en l'internet tras l'institut svizzer per la scienza d'art.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 25.09.2008